14 Bino byo byayete bene Isalela bu bupyani mu ntanda ya Kenani, byebapyanikile+ kitobo Eleaza ne Yoshua mwanā Nuna ne mitwe ya mobo a bashandya bisaka bya Isalela.2 Badi bapyana bupyani bwabo na bubale,+ monka mobasoñaninye’kyo Mosesa kudi Yehova pangala pa bisaka kitema ne kipindi.+3 Mosesa wapēne bupyani ku bisaka bikwabo bibidi ne kipindi bobwa bukila* bwa Yodano,+ ino kapelepo bene Levi bupyani mu bukata mwabo.+4 Lutundu lwa Yosefa lwadi lumonwa bu bisaka bibidi,+ Manase ne Efelaimi;+ ino kebapelepo bene Levi kipindi mu ntanda’ya, poso’nka bibundi+ bya kushikata’mo ne madyo abyo a bimunanwa byabo ne bintu byabo.+5 Ebiya bene Isalela beabila ntanda monka mobasoñaninye’kyo Mosesa kudi Yehova.6 Penepa bana-balume ba Yuda bafwena Yoshua ku Ngilengale,+ ebiya Kalebu+ mwanā Yefune mwine Kenizi wamunena’mba: “Uyukile senene bintu byanenene Yehova+ kudi Mosesa muntu wa Leza wa bine+ pa mwanda wa abe ne ami ku Kadesha-Balenea.+7 Nadi na myaka 40 pauntumine Mosesa mwingidi wa Yehova kwenda ku Kadesha-Balenea kukabela ntanda,+ kadi najokele naleta musapu pampikwa kafinda.*+8 Nansha banabetu bonaendele nabo byobatyumwine bantu mutyima,* ami nalondele Yehova Leza wami na mutyima onso.*+9 Mosesa watyipile mu dine difuku’dya amba: ‘Ntanda yatyimpile maulu obe ikekala bupyani bobe ne bwa bobe bana myaka na myaka, mwanda walondele Yehova Leza wami na mutyima onso.’+10 Ino pano, monka mwaalaile’kyo,+ Yehova waundama mūmi+ mu ino myaka 45 tamba Yehova ulaa Mosesa uno mulao padi panangakana Isalela mu ntanda mutuputupu,+ ami uno pano dyalelo’di, na myaka 85.11 Nakidi mukomo dyalelo monka monadi ngikadile mu difuku dyauntumine Mosesa. Bukomo bwami pano budi’nka mobwadi bwikadile mu kine kitatyi’kya, bwa kulwa divita ne kwingila mingilo mikwabo.12 Shi ke pano, mpe ino ntanda ya ngulu yaundaile Yehova dyodya difuku. Nansha byowaivwene mu dyodya difuku amba kwadi bene Anaki+ ne bibundi bikatampe bikomejibwe,+ na bubine* Yehova usa kwikala nami,+ nami nsa kwibapanga’mo* monka mwalaile’kyo Yehova.”+13 Penepa Yoshua wamwesela, wapa Kalebu mwanā Yefune Hebelona ke bupyani bwandi.+14 O mwanda Hebelona i bupyani bwa Kalebu mwanā Yefune mwine Kenizi kufika ne dyalelo, mwanda walondele Yehova Leza wa Isalela na mutyima onso.+15 Hebelona wadi witwa dibajinji bu Kidiata-Alāba+ (Alāba wadi muntu mukatampe mu bene Anaki). Ebiya ntanda yakōkolokwa ku divita.+
bem_Latn